Igor Primorac - Wikipedija

# Igor Primorac

### Izvor: Wikipedija

Igor Primorac, hrvatski filozof

Profesor filozofije na Hebrejskom sveučilištu u Jeruzalemu. Većinu radova objavljuje izvorno na engleskom jeziku (ponekad mu prezime pišu "Primoratz"). Pripada struji analitičke filozofije, jednog od najznačajnijih filozofskih pravaca 20. stoljeća, osobito snažnog u zemljama engleskog govornog područja. Po političkoj filozofiji je liberal.

## [uredi] Filozofija seksualnosti

Osobito se bavi filozofijom seksualnosti (knjiga Ethics ans Sex, veći broj članaka, te zbornici Human Sexuality i Suvremena filozofija seksualnosti).

## [uredi] Djelatnost u doba Domovinskog rata

U doba Domovinskog rata u Hrvatskoj i rata u Bosni i Hercegovini, živeći u Jeruzalemu, odlučno je istupao razobličujući laži srpske propagande, vrlo jake u Izraelu i prema Židovima općenito, koja je opravdavala aktualne srpske zločine srpskim stradanjima u Drugom svjetskom ratu, te sudbinu Srba uspoređivala sa tragičnom sudbinom Židova, tvrdeći da imaju zajedničke neprijatelje u muslimanima (Bošnjacima i Arapima) te "pronacističkim" Hrvatima.

## [uredi] Inicijativa za Alojzija Stepinca kao Pravednika

Zajedno sa dr. Amielom Shomronyem, koji je za Drugog svjetskog rata bio osobni tajnik zagrebačkog nadrabina Miroslava Šaloma Freibergera, podnio je 10. ožujka 1994. prijedlog Yad Vashemu da kardinala Alojzija Stepinca proglasi Pravednikom među narodima. Komisija za imenovanje pravednika godine 1996. odbila je dodijeliti titulu Stepincu, iako je priznala njegove zasluge u spašavanju stanovnika staračkog doma i pokrštenih Židova. (Vidi članak Stepinac i Židovi#Pravednik među narodima?).

## [uredi] Djela

- Justifying Legal Punishment (hrvatsko izdanje: Kazna, pravda i opće dobro)
- Ethics and Sex, London: Routledge, 1999.
- Filozofija na djelu: Rasprave i ogledi iz praktične filozofije

Urednik je zbornika:

- Human Sexuality, The International Research Library of Philosophy, sv. 19 (Aldershot Ashgate Publishing, 1997)
- Suvremena filozofija seksualnosti, Zagreb: KruZak, 2003.

Dobavljeno iz "http://hr.wikipedia.org../../../i/g/o/Igor_Primorac_5cb2.html"

Kategorija: Hrvatski filozofi

##### Views

- Članak
- Razgovor
- Trenutna inačica

##### Traži